
	[bookmark: nev]HEVÉRNÉ KANYÓ ANDREA
heverne.kanyo.andrea@gmail.com
Gyermekkultúra 
MA, 4. félév
Magyar Agrár- és Élettudományi Egyetem
Neveléstudományi Intézet
	
[bookmark: _GoBack]






Témavezető:
	Dr. Schlichter-Takács Anett
egyetemi docens, MATE NTI




A múzeumpedagógia iskolai hasznosíthatósága a környezetismeret óra nézőpontjából az általános iskola alsó tagozatán

Kutatásom fő célja a múzeumi tanulás hatékonyságának vizsgálata volt a környezetismeret órák kontextusában az általános iskola alsó tagozatán.
Kutatási kérdéseim a következők voltak: Milyen érvek/szakirodalmi eredmények szólnak a múzeumi tanulás iskolai hasznosítása mellett? Tudnak-e a múzeumok foglalkozásaikkal a tananyagokhoz/tantervekhez kapcsolódni 1-4. osztályban (a környezetismeret kapcsán)? Képesek-e hatékonyabbá, eredményesebbé tenni a tanulási folyamatot a múzeumpedagógiai foglalkozások?
Szakirodalmi áttekintés keretében foglalkoztam a környezetórák tanításában bekövetkezett főbb változásokkal. Hazai és külföldi kutatások (Lester et al., 2023, Young et al., 2021, Lacoe et al., 2020, Walter és Takács, 2011) alapján ismertettem a múzeumi tanulás főbb jellemzőit, eredményeit, a múzeumpedagógia elméleti vonatkozásait.
Összegyűjtöttem a lakóhelyem környékén található, a környezetismeret órák tanításához kapcsolható múzeumi lehetőségeket, melyeket összevetettem a kerettanterv témaköreivel.
Vizsgáltam a múzeumi tanulás hatékonyságát a gyermekek tudáselsajátítása, a tartalmak bevésődése kapcsán. A Rippl-Rónai Megyei Hatókörű Városi Múzeumban a múzeumpedagógussal közösen a vizsgálati csoportnak tartottam egy múzeumi környezetórát, egy általam készített tudásmérő teszt segítségével mértem a tudáselsajátítás sikerességét, a tananyag rövid és hosszú távú bevésődését (a foglalkozás előtt, 1. 2. és 4. hét után). A kutatásban szereplő minta egy 24 fős 3. osztály. Az osztályt szociális kompetenciamérés és tudásszint alapján két közel azonos képességű csoportra osztottam. Az „A” csoport lett a kutatás kontrollcsoportja, ők egy iskolai környezetórán vettek részt, a méréseket náluk is elvégeztem. A „B” csoport a vizsgálati (múzeumi) csoport. Az adatokat táblázatban is összevetettem, több szempontból is elemeztem, a két független mintát (múzeumi és kontroll csoportok) (a változó azonos) két mintás T-próbával vetettem össze. A múzeumi és a kontrollcsoport múzeumi óra előtti (t=0,988; p=0,334) és az 1. hét utáni (t=1,655; p=0,112) teljesítményében nem volt szignifikáns különbség, a 2. hetet követően (t=3,451; p=0,002) és a 4. hét végén a múzeumi csoport eredménye ugyanakkor szignifikánsan jobb volt, mint a kontrollcsoporté (t=2,598; p=0,016).
A mérési eredményeim azt mutatják, hogy a múzeumi programok a motiváción túl tartós lehetőségeket teremthetnek a tanulásra.
Jelen vizsgálat pilot kutatásként értelmezhető, jó alapjául szolgálhat a későbbi vizsgálatoknak.

 



